cyanic-selkie/wikianc huggingface dataset:
Tanska
Tiedotusvälineet
Tanskan valtiollinen yleisradio, Danmarks Radio (DR), lähettää ohjelmaa kahdella televisiokanavalla ja valtakunnallisilla ja alueellisilla radiokanavilla. Sen toiminta rahoitetaan lupamaksuilla. Valtio omistaa myös kaupallisen televisiokanavan. Yksityisiä televisiokanavia jaetaan satelliitilla ja kaapelilla. Kaupallisia ja yhteisöjen hallinnoimia paikallisradioita on noin 250. Päivittäisiä sanomalehtiä on kuusi: Jyllands-Posten, Berlingske ja saman yhtiön tabloidikokoinen BT, Politiken, Ekstra Bladet ja Dagbladet Information.
Sahan talous
Alkutuotanto
Maatalous tuottaa 13,6 prosenttia Sahan talouden kokonaistuotannosta. Maatalous on keskittynyt karjankasvatukseen, joka kattaa 85 prosenttia maataloustuotannosta. Ankaran ilmaston ja luonnonolosuhteiden vuoksi maanviljelyn merkitys on vähäinen. Karjatalouden ja maanviljelyn lisäksi merkittäviä elinkeinoja ovat kalastus sekä turkiseläinten kasvatus ja -metsästys.
FS Épervier (1931)
Valmistus
Alus tilattiin Lorientin laivastontelakalta, missä köli laskettiin 18. elokuuta 1930. Alus laskettiin vesille 14. elokuuta 1931 ja otettiin palvelukseen 1. huhtikuuta 1934.
Sahan talous
Alkutuotanto
Ilmasto-olosuhteiden vuoksi Sahan maanviljely on keskittynyt eteläosan jokilaaksoihin ja sen tärkeimmät viljelykasvit ovat ohra ja peruna. Jonkin verran viljellään myös vihanneksia ja vehnää. Viljelyskelpoista maata Sahassa on 139 900 hehtaaria, joka on 0,4 hehtaaria asukasta kohden. Vuoden 1993 sato tuotti 23 900 tonnia vehnää, 74 600 tonnia perunoita ja 25 300 tonnia vihanneksia. Maanviljelystuotteiden osalta Saha ei ole omavarainen. Perunantuotanto kattaa noin 40–50 prosenttia, vihannestentuotanto 15–20 prosenttia ja rehuntuotanto 60–70 prosenttia kotimaisesta tarpeesta. Viime aikoina varsinkin rehun tuotannon kehittämiseen on kiinnitetty paljon huomiota.
Kalastusta harjoitetaan Lenan, Janan, Indigirkan ja Kolyman vesistöalueilla sekä Pohjoisella Jäämerellä. Turkiseläinten metsästystä harjoitetaan pääasiassa maan pohjoisosassa. Turkistuotannosta suurin osa menee vientiin.
Neuvostoliiton hajoamisen jälkeen valtio-omisteisesta maataloudesta on siirrytty nopeasti yksityisiin maatiloihin ja yksityisomisteisiin maatalousyhtiöihin. Yksityisen sektorin hallussa on 38 prosenttia laidunmaista ja 11 prosenttia viljelysmaista sekä noin puolet nautakarjasta, 70 prosentti sioista ja 30 prosenttia hevosista. Kaikkiaan yksityinen sektori tuottaa Sahan maataloustuotannosta 40 prosenttia.
FS Épervier (1931)
Palvelus
Épervier muodosti sisaraluksensa Milanin kanssa 11. viirikön. Se osallistui Norjan taisteluihin. Ranskan antauduttua alus palasi Ranskaan ja sijoitettiin viirikkönsä mukana Pohjois-Afrikkaan Oraniin, jossa alus kohtasi liittoutuneiden maihinnousujoukot marraskuussa 1942. Se hyökkäsi Tornaden, Tramontanen ja Typhonin kanssa Britannian kuninkaallisen laivaston risteilijöitä HMS Auroraa ja HMS Jamaicaa sekä niitä tukevia hävittäjiä HMS Boadiceaa ja HMS Calpea vastaan. Alukseen osui kranaatti, jolloin se jouduttiin ajamaan uppoamisen estämiseksi matalikolle. Hylky nostettiin 16. lokakuuta 1946 ja romutettiin.
Sahan talous
Ulkomaankauppa
Sahan hallitus on yrittänyt luoda olosuhteet, jotka houkuttelevat ulkomaisia investointeja. Hallitus pyrkii ohjaamaan ulkomaiset investoinnit timantintuotantoteollisuuden kehittämiseen, rakennusalalle, kauppaan ja koulutukseen. Suurimmat ulkomaiset investoijat ovat Yhdysvallat, Yhdistynyt kuningaskunta, Ranska ja Saksa.
Televisio
Televisiovastaanotin
OLED-näyttö on itsevalaisevista LED-kuvapisteistä rakentuva näyttö, jonka etuna on voimakas kontrasti. OLED-tekniikkaa ei pidä sekoittaa LED TV-tekniikkaan, jossa LED-valaisinta käytetään nestekidenäytön taustavalona.
Plasmatelevisiossa sadattuhannet pienet solut sijaitsevat kahden lasilevyn välissä. Nämä solut sisältävät sekoituksen neonia ja ksenonia. Solun läpi kulkeva sähkövirta ionisoi kaasun muuttaen sen plasmaksi. Plasma säteilee ultraviolettivaloa, joka puolestaan saa fluoresoivan materiaalin tuottamaan näkyvää valoa.
thumb|250px|Kuvaputken rakenne: 1. elektronitykit, 2. elektronisuihkut, 3. keskityskelat, 4. poikkeutuskelat, 5. anodikaapeli, 6. jakoverkko joka erottaa elektronisuihkut tarkalleen kullekin pikselille, 7. loisteainekerros, 8. lähikuva loisteainekerroksesta
Ensimmäiset kaupalliset mustavalkoiset kuvaputkitelevisiot toi myyntiin saksalainen Telefunken vuonna 1934. Britit ja yhdysvaltalaiset seurasivat parin vuoden päästä perässä. Väritelevisiossa on kolmen loistepisteen ryhmiä: punainen (R), vihreä (G) ja sininen (B), jotka elektronisuihku saa loistamaan. Jokaiselle värille on oma elektronisuihkunsa (3 kpl; katso RGB). Kuvaputkitelevisio vaatii syvyytensä vuoksi LCD- ja plasmatelevisioita enemmän tilaa.
Jeremias Wallén
Jeremias Wallén (synt. Wallenius, 26. joulukuuta 1693 Piikkiö – 20. heinäkuuta 1772 Tukholma) oli suomalainen lakimies, valtiopäiväedustaja ja maaherra. Hänen isänsä oli Vehmaan kirkkoherra Jeremias Wallenius. Wallén aateloitiin vuonna 1743.
Hän toimi aluksi sotatuomarina Henkiratsuväkirykmentissä ja Etelä-Skånen ratsuväkirykmentissä 1717–1725, jonka jälkeen Wallén nimitettiin Suomen armeijan ylisotatuomariksi. Vuonna 1728 hän aloitti Turun hovioikeuden sihteerinä ja toimi myöhemmin sen asessorina. Karjalan laamannikunnan laamanniksi Wallén nimitettiin 1744.
Vuonna 1757 Wallénista tuli Turun ja Porin läänin maaherra. Hän siirtyi lyhytaikaisesti Södermanlandin läänin maaherraksi 1769 ja myöhemmin samana vuonna Västernorrlandin läänin maaherraksi. Valtiopäivämiehenä Wallén oli neljään otteeseen vuosien 1755 ja 1772 välillä.
Adore You
"Adore You" on yhdysvaltalaisen artistin Miley Cyruksen single. Kappale on kolmas single Cyruksen neljänneltä studioalbumilta Bangerz (2013). Kappale virallistettiin singleksi 17. joulukuuta 2013 ja sen musiikkivideo julkaistiin 26. joulukuuta 2013. Levy-yhtiönä toimi, samoin kuin kolmannella singlelläkin, RCA Records. Kappale on saanut pääasiassa hyvää palautetta: kriitikot kehuivat muun muassa Cyruksen laulua singellä.
Vastaanotto
"Adore You" sai pääasiassa hyvää palautetta kriitikoilta, jotka kehuivat muun muassa kappaleen tuotantoa ylipäätään ja Cyrusin vokaaliosaamista. Nick Catucci Entertainment Weeklyltä kehui Cyrusin monipuolista ja vaihtelevaa äänenkäyttöä hellästä raskaaseen. Los Angeles Timesin Kitty Empire The Guardianilta oli sitä mieltä, että "Adore You" on yksi "vähiten showmainen ja parhaiten onnistuneista kappaleista" koko albumilta. Jon Dolan Rolling Stone -lehdestä kutsui singleä "hyvin kauniiksi albumin avajaiskappaleeksi". Slant Magazinen Kyle Fowle arvosti "tasapainoa haavoittuvaisuuden ja rohkeuden välillä". Vaikka vastaanotto oli kriitikoiden silmissä pääasiassa positiivinen, sai single myös muita arvosteluja. Evan Sawdey PopMattersilta tunsi, että kappale "ei sisältänyt minkäänlaista muutosta ja oli hyvin mitäänsanomaton."
Musiikkivideo
Singlen "Adore You" musiikkivideo julkaistiin 26. joulukuuta 2013 VEVOssa. Musiikkivideossa Cyrus makaa sängyllä lakanan alla sekä kylpyammeessa ja kuva vaihtelee yö -ja päivävision välillä.
Stockforsin sähkörautatie
Stockforsin sähkörata oli Pyhtäällä vuosina 1905–1971 käytössä ollut kapearaiteinen 575 mm:n raidelevyinen teollisuusrata, jolla liikennöi yksi veturi, AEG 265/1905. Rata oli Stockforsin puuhiomon omistama.
Siinä, kuten useimmissa aikakautensa vetureissa, oli yksipuolinen lyyravirroitin. Veturi ei erikoisuutensa vuoksi kelvannut sotakorvauksena.
Raitiovaunuissa tutuksi tullut saksisankavirroitin, ”häkki”, yleistyi sähkövetureissa vasta 1920-luvulla, koska se vaatii jykevämmän ajojohtorakenteen.
Nukleosidit
Nukleosidiksi kutsutaan nukleotidin osaa, joka koostuu orgaanisesta puriini- tai pyrimidiiniemäksestä sekä pentoosisokerista (riboosi / deoksiriboosi). Fosfaattiryhmä tekee nukleiinihaposta negatiivisesti varautuneen, mitä ominaisuutta voidaan hyödyntää mm. laboratoriotyöskentelyssä. Oikealla esimerkkinä adeniinin nukleosidit.
Nukleosidit muodostuvat kondensaatioreaktiossa, jossa emäs yhdistyy sokerin 1' hydroksyyliryhmään. Emäs kiinnittyy pentoosisokeriin \beta-N-glykosidisellä sidoksella. Riippuen sokerista, nukleosidistä voidaan käyttää nimitystä ribonukleosidi tai deoksiribonukleosidi.
Deoksiriboosin ja riboosin 5' hydroksyyliryhmä (-OH) muutetaan fosfaattiestereiksi yleensä fosfaattiryhmän lisäyksellä ryhmän happiatomiin. Reaktiota katalysoi kinaasientsyymi (kinaasit ovat entsyymiperhe, jotka katalysoivat fosfaattiryhmien lisäystä). Fosfaattiryhmällisestä nukleosidistä käytetään nyt nimitystä deoksiribonukleotidi tai ribonukleotidi, riippuen sokerista. Nukleotideillä voi olla yhdestä kolmeen fosfaattiryhmää 5-hiilessään.
Hautajärven kirkko
Hautajärven kirkko on Sallan Hautajärvellä sijaitseva rajaseutukirkko. Se on rakennettu 1963 jatkamaan talvisodassa tuhoutuneen Kuusamon Paanajärven rajaseutukirkon perinteitä. Kirkolliskokouksen vuoden 1995 päätöksellä rajaseututyö päättyi ja rajaseutupiirit lakkautettiin 2000-luvun alkuun mennessä. Nykyisin kirkko kuuluu Sallan seurakunnalle.
Monacon Grand Prix 1960
Monacon Grand Prix 1960 oli Formula 1 -sarjan osakilpailu, joka ajettiin 29. toukokuuta 1960 Monacossa. Kilpailun voitti Stirling Moss, jolle voitto oli kauden ensimmäinen.
Alison Lohman
Alison Lohman (s. 18. syyskuuta 1979 Palm Springs, Kalifornia) on yhdysvaltalainen entinen elokuvanäyttelijä.
Vuonna 2009 Lohman meni naimisiin ohjaaja Mark Neveldinen kanssa. Saatuaan lapsia Lohman luopui näyttelijän urastaan ja keskittyi äitiyteen. Heillä on kolme lasta.
The Return (Melodie MC)
The Return on eurodanceräppäri Melodie MC:n toinen studioalbumi, joka julkaistiin vuonna 1995.
Levyltä löytyvät muun muassa artistin hittisinglet ja eurodanceklassikoihinkin lukeutuvat "Climb Any Mountain", "Give It Up" ja "Anyone Out There".
Schwarzwald
thumb|Alueen sijainti Saksassa. thumb|Schwarzwaldin alueen topografinen kartta thumb|[[Höllentalbahn-rautatie vuonna 1900]]
Schwarzwald (”Mustametsä”) on vuoristoalue Saksan lounaisosassa Baden-Württembergin osavaltiossa. Alue on noin 6 000 neliökilometrin laajuinen, 160 kilometriä pitkä pohjois–eteläsuunnassa ja noin 15–40 kilometrin levyinen. Se saa alkunsa pohjoisessa Karlsruhen kaupungin itäpuolelta ja ulottuu etelässä lähes Sveitsin rajalle Reinjoen yläjuoksulle. Vuoristo on saanut nimensä laajoista havumetsistä. Tärkeimpiin kaupunkeihin kuuluvat Freiburg im Breisgau ja Offenburg.
Schwarzwaldin korkein huippu on Feldberg, joka nousee 1 493 metrin korkeudelle merenpinnasta. Muita merkittäviä huippuja ovat Herzogenhorn ja Blössling. Syvä Kinziglaakso jakaa vuoriston pohjois- ja eteläosiin, ja korkeimmat vuoret sijaitsevat eteläosassa. Tonava- ja Neckarjoet saavat alkunsa Schwarzwaldista. Sen länsipuolella virtaa Rein, jonka takana Ranskassa kohoavat Vogeesit muodostavat sille vastaparin. Reinin puoleiset länsirinteet ovat jyrkkiä, itärinteet loivempia.
Schwarzwaldin laaksojen ilmasto on leuto, ja sen alarinteillä kasvaa havupuiden sijaan tammi- ja pyökkimetsiä. Alueen perinteisiä elinkeinoja ovat metsätalous sekä kellojen ja soitinten valmistus, mutta nykyään siellä harjoitetaan myös elektroniikan ja hienomekaniikan tuotantoa. Se tunnetaan myös talviurheilu- ja kylpyläalueena. Merkittäviä kylpyläpaikkakuntia ovat Baden-Baden ja Wildbad.
You Were Never Really Here
You Were Never Really Here on Lynne Ramsayn käsikirjoittama ja ohjaama psykologinen jännityselokuva vuodelta 2017. Jonathan Amesin romaaniin perustuvassa tarinassa Joaquin Phoenix esittää Persianlahden sodan veteraania, joka vapaa-aikanaan jahtaa New Yorkissa lasten hyväksikäyttäjiä ja yrittää pelastaa nuoria tyttöjä heidän käsistään. Kun jäljet johtavat yhteiskunnan huipulle, miehen henki on vaarassa.
Elokuva palkittiin Cannesin elokuvajuhlilla käsikirjoituksestaan ja Joaquin Phoenix sen miespääosasta. Kahdeksasta Bafta-palkintoehdokkuudestaan se tuotti palkinnon musiikin (Jonny Greenwood) ja äänisuunnittelun (Paul Davies) sarjoissa. Elokuva oli ehdolla myös parhaan brittiläisen independent-elokuvan palkintoon.
Arvioita
Helsingin Sanomien Pertti Avolan mieleen elokuva toi sekä Martin Scorsesen klassikon Taksikuski (1976) että Andrew Vachssin lastensuojeluaiheiset Burke-dekkarit. ”Ramsey uhmaa elokuvassaan kaikkia trillerilajityypin ko[n]ventioita. You Were Never Really Here ei ole romanttinen, jännittävä eikä toiminnallinen. Se on kuumeinen ja houreinen matka helvettiin, jossa Joen harhat ja todellisuus muodostavat läpipääsemättömän kudelman, painajaisen, josta vapauttaa vain kuolema – –.”
Surrogates – sijaisrobotit
Surrogates – sijaisrobotit on vuonna 2009 ensi-iltansa saanut Jonathan Mostow’n ohjaama tieteistoimintaelokuva, joka perustuu vuosina 2005–2006 julkaistuihin samannimisiin sarjakuviin. Elokuvan pääosia esittävät Bruce Willis, Radha Mitchell, Rosamund Pike, Boris Kodjoe, Jack Noseworthy, James Cromwell, Ving Rhames ja Trevor Donovan.
Tarina
Surrogates on dystopia jossa ihmiset eivät enää käy ulkona vaan heillä on sijaisrobotit jotka käyvät heidän puolestaan ulkona ja kuntosaleilla. Kun nuori mies murhataan erään klubin ulkopuolella FBI:n agentit Greer (Bruce Willis) ja Peters (Radha Mitchell) alkavat tutkimaan hänen murhaansa. Hänet on murhattu laitteella joka kuumentaa sijaisrobotin ohjaajan aivot. Uhri on tohtori Lionel Canterin (James Francis Ginty) poika. Carter on keksinyt sijaisrobotit, mutta on myöhemmin pettynyt keksintöönsä. Kun Greer ja Peters edistyvät tutkimuksissa alkaa vaikuttaa siltä että sijaisrobotteja vastustavalla liikkellä saattaisi olla yhteys murhaan.
Rooleissa
Lähde:
Töölön sokeritehtaan rautatie
pienoiskuva|Vuoden 1962 ilmakuvassa rautatie näkyy kulkevan tehtaan tontille oikeassa alakulmassa. Töölön sokeritehtaan rautatie oli Helsingissä vuosina 1901–1963 toiminut teollisuusrata, jonka tarkoituksena oli huolehtia Töölön sokeri­tehtaan liikenteestä.
Rata alkoi Töölönlahden etelärannalla olleelta VR:n ratapihalta ja kulki lahden länsirantaa pitkin Hesperian puistossa olevan jalankulku- ja pyörätien vieressä sokeritehtaan tontille, joka sijaitsi nykyisen oopperatalon paikalla. Rata oli alkujaan kapearaiteinen, koska maaston takia ei leveäraiteista voitu silloisella tekniikalla rakentaa. Radan raideleveys oli 1 000 mm.
Radalla oli kaksi Krauss-veturia, n:o 1 (4689/1901, 0-6-0WT), ”Kalle” ja n:o 2 (5974/1908, 0-6-0WT), ”Pelle”. Radan vaunuina yksinomaan lavettivaunuja, joilla normaalit VR:n tavaravaunut kuljetettiin silloiselle VR:n tavara-asemalle (entisille makasiineille Eduskuntatalon edessä) ja takaisin. Radalla ei ollut veturien kääntömahdollisuutta, vaan veturien savupiippu oli aina tehdasta kohti; asemalle päin ne siis ajoivat takaperin. Veturit olivat loppuun asti halkopolttoisia. Kalusto ei (ilmeisesti ikänsä vuoksi) kelvannut sotakorvauksina.
Vanha sokeritehtaan tontti oli tämän jälkeen vuosikymmeniä suurelta osin tyhjillään lukuun ottamatta tehtaan vanhaa pääkonttorirakennusta ja sen viereen rakennettua modernia toimistorakennusta, kunnes paikalle 1990-luvun alussa rakennettiin oopperatalo. Vanha punatiilinen konttorirakennus on nykyisin määritelty suojelukohteeksi.
Luettelo pöllölinnuista
Tämä on luettelo pöllölintujen lahkoon (Strigiformes) kuuluvista lintulajeista heimoittain ja suvuittain ryhmiteltynä.
Hamilton (elokuva)
Hamilton on vuonna 1998 valmistunut ruotsalais-norjalainen vakoiluelokuva, joka perustuu Jan Guilloun luomaan Carl Hamilton -hahmoon.
Itseluottamus
Itseluottamus tarkoittaa uskoa siihen, että suoriutuu tai selviytyy hyvin siitä, mihin ryhtyy tai joutuu. Itseluottamusta on käsittää omat hyvät ja huonot puolensa. Itseluottamuksellinen ihminen osaa olla kiitollinen onnistumisistaan, mutta myös hyväksyä epäonnistumisensa. Itsetunto (ruots. självkänsla, engl. self esteem), itsetuntemus (ruots. självinsikt, engl. self image) ja itsevarmuus (ruots. självsäkerhet, engl. self confidence) ovat läheisiä käsitteitä, mutta eivät itseluottamuksen synonyymejä.
Selbstwert Autostima
Enni ja Roi
Enni ja Roi on kanadalais-yhdysvaltalainen animoitu lastenohjelma, jonka ovat luoneet Dustin Ferrer ja Amy Steinberg. Ensimmäiset jaksot ovat vuodelta 2018. Enni ja Roi kertoo Enni-nimisestä nuoresta tytöstä ja hänen hirviöystävästään Roista. He ovat suosittuja "hirviöiden hoitajia" Monsterdalessa, kaupungissa, jota asuttavat enimmäkseen hirviöt. Kaksikko auttaa nuoria hirviöitä näiden ongelmissa.
Ruotsinpyhtään tehdasrata
thumb|Ruotsinpyhtään tehdasradan veturi museossa Ruotsinpyhtään tehdasrata oli vuosina 1905–1955 Itä-Uudellamaalla Strömforsin ruukin ja Markkinamäen lastauspaikan välille rakennettu viiden kilometrin pituinen, raideleveydeltään 750 mm:n kapearaiteinen rautatie, joka perustettiin hoitamaan teollisuuslaitoksen liikennettä.
Rautatiellä oli vain yksi veturi (Krauss 5296/1905, 0-4-2WT), joka nykyään on ruukin museossa. Radalla oli vain avoimia tavaravaunuja. Kalusto tarkastettiin vuonna 1944, mutta ei kelvannut ikänsä vuoksi sotakorvaukseksi. Radalla ei ollut kääntöpöytää tai kolmioraidetta vaan veturi ajoi aina takaperin rannasta tehtaalle.
Veturi on museoiduista ei ajokuntoisista koneista eräs paraskuntoisia, vain valtaventtiili on poistettu silloin kun veturi liikenteen loputtua toimi muutamia vuosia kasvihuoneen lämmityskattilana.
Wasted Time
Wasted Time on yhdysvaltalaisen glam metal -yhtye Skid Row'n singlejulkaisu yhtyeen toiselta studioalbumilta Slave to the Grind. Albumin neljästä singlestä tämä oli ilmestymisjärjestyksessään kolmas. Laulaja Sebastian Bach kertoi haastattelussa, että kappale kertoo Guns N’ Rosesin alkuperäisrumpalista, Steven Adlerista.
Ruotsinpyhtään tehdasrata
Veturi on ainoa säilyneistä kapearaidevetureista, jossa on ulkopuolisen vesilähteestä, ojasta tai järvestä ilman ulkopuolista apuvälinettä tapahtuvan vesittämisen mahdollistava niin sanottu ojaimuri.
Ratalinja on nykyisin osin yleisenä ja osin tilustienä.
Lähteet
Museovirasto, Valtakunnallisesti merkittävät kulttuurihistorialliset ympäristöt 1993 -luettelo.
Miesha Tate
Miesha Tate (s. 18. elokuuta 1986 Sacramento, Kalifornia) on yhdysvaltalainen vapaaottelija ja lukkopainija. Hän oli UFC:n entinen naisten kääpiösarjan mestari maaliskuusta heinäkuuhun 2016 ja saavutti lukkopainin MM-kisoissa hopeaa vuonna 2008. Hän oli myös heinäkuusta 2011 maaliskuuhun 2012 painoluokkansa mestari Strikeforcessa.
Tate otteli vuonna 2010 Suomen Maiju Kujalan kanssa, voittaen tämän kaikin tuomariäänin.
Alkuvuodet
Tate syntyi Tacomassa, Washingtonissa Robert Schmidtille ja Michelle Tatelle. Hän kävi Franklin Pierce High Schoolia, jossa hän harjoitteli painia. Tate harjoitteli koko opiskelunsa ajan poikien kanssa ja osallistui viimeisenä vuotena 2005 tyttöjen osavaltion mestaruuskisoihin, jossa hän myös voitti mestaruuden. Tate siirtyi sittemmin opiskelemaan Central Washingtonin yliopistoon, jossa hänen ystävänsä kehotti kokeilemaan vapaaottelua. Tatea kiinnosti laji nähtyään paikalla muita painijoita ja ryhtyi sittemmin harjoittelemaan myös lukkopainia ja brasilialaista jujutsua.
Vapaaottelu
Tate otteli ensimmäiset ammattilaisottelunsa HOOKnSHOOT organisaatiossa heidän marraskuussa 2007 järjestetyssä yhden päivän kestäneessä turnauksessa. Hän kohtasi ensimmäisellä kierroksella Jan Finneyn, jonka Tate voitti tuomarin päätöksellä neljän erän jälkeen. Toisella kierroksella hänen turnaus päättyi hävittyään Kaitlin Youngille tyrmäyksellä 30 sekunnissa.
FCF:n kääpiösarjan mestaruus (2009–2010)
Tate otteli turnauksen jälkeen useissa eri organisaatioissa yksittäisiä otteluita. Hän muun muassa voitti uransa kolmannen ottelunsa kesäkuussa 2008 Elaina Maxwellia vastaan tuomariäänin Strikeforcessa. Tate voitti tämän jälkeen Jamie Lynn Welshin ja Jessica Bednarkin teknisellä tyrmäyksellä ensimmäisessä erässä. Hän voitti vielä Dora Baptisten triangelikuristuksella ensimmäisen erän alussa, kunnes pääsi ottelemaan Freestyle Cage Fighting organisaation naisten kääpiösarjan mestaruudesta Lizbeth Carreiroa vastaan. Ottelu käytiin 4. huhtikuuta 2009, jossa Tate voitti mestaruuden Von Flue kuristuksella kolmannessa erässä. Kuukausi mestaruuden jälkeen Tate otteli toisen kerran Strikeforcessa voittamatonta Sarah Kaufmania vastaan. Hän hävisi kamppailun tuomariäänin. Tate otteli vielä lokakuussa kolmannen kerran vuoden 2009 aikana Sarah Orizaa vastaan, jonka hän voitti tyrmäyksellä päähän kohdistuneella potkulla, kun toista erää oli käyty vain kahdeksan sekunttia.
Tate puolusti ensimmäisen kerran Freestyle Cage Fightingin mestaruuttaan 16. tammikuuta 2010 Valerie Coolbaughia vastaan. Hän voitti kamppailun käsilukolla ensimmäisen erän lopussa.
Strikefoce (2010–2012)
Tate siirtyi moniotteluisella sopimuksella Strikeforceen, jossa hän oli jo aiemmin otellut kahdesti. Paluuottelussaan Tate kohtasi maaliskuussa 2010 viiteen otteluun voittamattoman Zoila Frausto Gurgelin. Tate voitti ottelun käsilukolla toisen erän lopussa.
Slave to the Grind (kappale)
Slave to the Grind on yhdysvaltalaisen glam metal -yhtye Skid Row'n singlejulkaisu heidän toiselta studioalbumiltaan. Albumin neljästä singlestä tämä on toinen. Single oli Yhdistyneen kuningaskunnan virallisella singlelistalla sijalla 43. Single ei päässyt Yhdysvaltojen singlelistalle. VH1-kanavan 100 Greatest Rock Songs -äänestyksessä kappale oli sijalla 18.
Miesha Tate
Turnausvoitto ja kääpiösarjan mestaruus (2010–2012)
Elokuussa 2010 Strikeforce järjesti naisille kääpiösarjan turnauksen, jonka voittajasta tulisi organisaation ensimmäinen naisturnausvoittaja ja samalla uusi haastaja hallitsevalle kääpiösarjan mestarille Marloes Coenenille. Tate kohtasi ensimmäisellä kierroksella Maiju Kujalan, jonka hän voitti tuomariäänin. Saman päivän toisella kierroksella ja samalla loppuottelussa Tate kohtasi Hitomi Akanon, jonka hän voitti myös tuomariäänin ja saavutti turnauksen voiton.
Tate kohtasi turnausvoiton myötä hallitsevan mestarin Marloes Coenenin 30. heinäkuuta 2011 Strikeforce: Fedor vs. Henderson -tapahtumassa. Hän onnistui voittamaan mestaruuden käsitriangelikuristuksella neljännessä erässä. Coenenia ei oltu aiemmin voitettu lukotuksella vapaaottelussa.
Mestaruusottelun jälkeen Tate kohtasi elokuussa 2012 taekwondo-ottelijana tunnetun Julie Kedzien. Hän onnistui voittamaan pystyottelija vastaan painija mainostetussa ottelussa käsilukolla kolmannessa erässä.
UFC (2013–2016, 2021–)
UFC:n ostettua Strikeforcen osa ottelijoista siirtyi UFC:hen ja yksi niistä oli Tate. Organisaation puheenjohtaja Dana White piti hänen ja Rouseyn välistä ottelua isoimpana syynä miksi he toivat naisten sarjan UFC:hen. Tate otteli Cat Zinganoa vastaan ensimmäisen UFC-ottelunsa The Ultimate Fighter: Team Jones vs. Team Sonnen Finale -tapahtumassa huhtikuussa 2013. Ottelun voittajan oli määrä otella mestaruudesta Ronda Rouseyta vastaan. Hän hävisi ottelun teknisellä tyrmäyksellä kolmannessa erässä johdettuaan sitä ennen ottelua kahden erän jälkeen. Ottelu palkittiin Illan kamppailu bonuksella. Taten omasta mielestä ottelu pysäytettiin liian aikaisin, sillä hän koki olevansa vielä mukana.
Haastaminen mestaruudesta ja voittoputki (2013–2015)
Toukokuussa 2013 Zinganon ilmoitettiin kärsineen polvivammasta eikä kyennyt ottelemaan mestaruudesta. Tate tuli hänen tilalleen. Ottelu käytiin 28. joulukuuta 2013 UFC 168 -tapahtumassa. Tate hävisi mestaruusottelun käsilukolla kolmannen erän alussa, kuten kaksikon ensimmäisessä kohtaamisessa. Ottelu palkittiin illan kamppailu bonuksella.
Tate otteli mestaruusottelun jälkeen seuraavan kerran huhtikuussa 2014 Liz Carmouchea vastaan, jonka hän voitti tuomariäänin (29–28, 29–28, 29–28). Syyskuussa Tate kohtasi Japanissa Rin Nakain, jonka hän voitti myös tuomariäänin (29–28, 30–27, 30–27).
Tate otteli myös vuonna 2015 kaksi ottelua. Ensin hän kohtasi tammikuussa Sara McMannin, joka oli otellut kaksi ottelua sitten kääpiösarjan mestaruudesta. Tate voitti UFC 183 -tapahtumassa käydyn kamppailun tuomariäänin (29–28, 29–27, 28–28). Monen vapaaottelun seuraajan yllätykseksi hän kykeni saamaan painissa yliotteen kolmannessa erässä voittaen tuomariäänin. Heinäkuussa Tate kohtasi Jessica Eyen, joka otteli kolmatta otteluaan UFC:ssä. Se käytiin UFC on Fox: Dillashaw vs. Barão 2 -tapahtumassa, jossa Tate voitti tuomariäänin (30–27, 30–27, 30–27).
Kääpiösarjan mestaruus ja uran lopetus (2016)
Neljän ottelun voittoputken jälkeen Tate sai tilaisuuden otella kääpiösarjan mestaruudesta hallitsevaa mestaria Holly Holmia, joka oli marraskuussa 2015 voittanut mestaruuden Ronda Rouseylta. Tammikuussa 2016 UFC ilmoitti Taten ja Holmin välisen ottelun pidettävän 5. maaliskuuta 2016 UFC 196 -tapahtumassa. Ottelu käytiin tapahtuman toisena pääotteluna, jossa Tate voitti mestaruuden takakuristuksella viimeisessä erässä. Holm ei taputtanut luovutuksen merkiksi vaan menetti tajunsa, jonka myötä tulos merkittiin tekniseksi luovutukseksi. Tate palkittiin voitosta ensimmäistä kertaa illan suoritus bonuksella.
Taten oli määrä puolustaa ensimmäisen kerran mestaruuttaan mahdollisesti Ronda Rouseyta vastaan, mutta huhtikuussa 2016 Dana White ilmoitti hänen kohtaavan Amanda Nunesin 9. heinäkuuta 2016 UFC 200 -tapahtumassa. Tate menetti mestaruutensa hävittyään takakuristuksella. Nunes oli parempi pystyottelussa, jossa hän pudotti lyönnein Taten matolle ja sai hänet kuristusotteeseen.
Menetettyään mestaruutensa Tate otteli seuraavaksi UFC 205 -tapahtumassa Raquel Penningtonia vastaan marraskuussa 2016. Ennen ottelua Tate ilmoitti ottavansa taukoa vapaaottelusta. Hän hävisi ottelun tuomariäänin (28–29, 27–30, 27–30) ja ilmoitti välittömästi ottelun jälkeen lopettavansa vapaaottelemisen.
Paluu UFC:hen (2021–)
Tate ilmoitti 24. maaliskuuta 2021 tekevänsä paluun vapaaottelun pariin 17. heinäkuuta 2021. Hänen ensimmäiseksi vastustajaksi ilmoitettiin Marion Reneau. Tate kertoi Twitter-tilillään tehneensä kuuden ottelun sopimuksen UFC:n kanssa.
Mogador-luokka (hävittäjä)
Mogador-luokka oli Ranskan laivaston kuuden vuoden 1932 laivasto-ohjelmaan kuuluneen hävittäjän  muodostama alusluokka. Alusista valmistui lopulta vain kaksi muiden neljän töiden keskeydyttyä Saksan vallattua Ranskan.
Alukset
Mogadorin tilausvaltuutus annettiin vuoden 1932 laivasto-ohjelmassa ja Voltan kahta vuotta myöhemmin. Lopuista kolme alusta liitettiin vuoden 1938 laivasto-ohjelmaan huhtikuussa 1939 ja viimeinen huhtikuussa 1940. Näiden lisäksi oli tarkoitus vielä hankkia kuusi vastaavaa alusta, mutta hankintoja ei vahvistettu ennen Ranskan antautumista.
Aurelle Awona
pienoiskuva|Aurelle Awona Marie Aurelle Awona (s. 2. helmikuuta 1993) on kamerunilainen jalkapalloilija. Hän on pelipaikaltaan puolustaja. Hän pelasi Ranskan nuorten maajoukkueissa mutta edustaa nykyään Kamerunin naisten maajoukkuetta, jossa hän pelasi ensimmäisen maaottelunsa vuonna 2015. Hän on pelannut vuosien 2015 ja 2019 MM-kilpailuissa.
Awona on edustanut Ranskassa Le Mansia, Soyaux'ta ja Dijonia.
Prijutn
Prijutn on kylä Prijutnin piirissä Kalmukian länsiosassa Venäjällä. Se sijaitsee 70 kilometriä tasavallan pääkaupungista Elistasta länteen. Vuonna 2002 Prijutnissa oli 5 785 asukasta. Prijutn on Prijutnin piirin hallinnollinen keskus.
Hyrynsalmen–Kuusamon kenttärata
thumb|290px|Saksalainen armeijan tavarajuna Hyrynsalmen–Kuusamon radalla joulukuussa 1943. thumb|290px|Silta Hyrynsalmen–Kuusamon kenttäradalta. Hyrynsalmen–Kuusamon kenttäradan rakennuttivat saksalaiset jatkosodan aikana vuosina 1942–1944 Kiestinki–Uhtua-suunnan rintaman huoltokuljetuksia varten. Rata oli kapearaiteinen, sen raideleveys oli 750 millimetriä.
Rakentaminen vankityövoimalla
Rata kulki Hyrynsalmen, Suomussalmen, Taivalkosken ja Kuusamon kuntien kautta, ja Hyrynsalmi–Kuusamo-osuuden yhteispituus oli noin 178 kilometriä. Rata rakennettiin saksalaisen Todt-organisaation, Kenttärangaistusleiri III:n saksalaisten rangaistusvankien ja venäläisten sotavankien pakkotyönä, mistä kertovat yhä tänäkin päivänä radan linjauksen varrella näkyvät joukkohaudat. Tämän vuoksi kenttärata sai paikalliselta väestöltä nimityksen Kuolemanrata. Saksalaisista vangeista suurin osa oli tuomittu saksan rikoslainsäädännön mukaan Sotavangeista pääosa oli neuvostoliittolaisia, runsaasti heitä oli mm. Donin Rostovista.
Linjaus
Sopimus Hyrynsalmen ja Kuusamon välisen kenttäradan rakentamisesta allekirjoitettiin 3.9.1942. Rata alkoi Valtionrautateiden Hyrynsalmen asemalta, johon tuolloin keskeneräinen Taivalkosken–Ämmänsaaren rata päättyi. Myöhemmin rakennettu leveäraiteinen Hyrynsalmi–Taivalkoski-osuus seurasi kenttäradan pohjaa aina Korvuan asemalle saakka. Radan päätekohta oli lähellä Kuusamon nykyistä keskustaa. Saksalaiset suunnittelivat radan jatkamista 130 kilometrillä aina Kiestinkiin saakka. Suomen rautatiehallitus ja Saksan armeija sopivat radan jatkamisesta Kiestinkiin 21. tammikuuta 1943.
Korvualta pohjoiseen linjaus kulki myöhempää Taivalkosken rataa idempänä reittiä Yli-Outujoki–Iijoki–Isokumpu–Harjajoki–Inkee eteläinen–Inkee pohjoinen–Käsmä–Penttilänvaara–Säkkinen–Kuusamo–Vanttaja.
Radan tuhoaminen ja kohtalo sodan jälkeen
Saksalaiset räjäyttivät saman vuoden alussa käyttöön otetun radan asemineen vetäytyessään syksyllä 1944. Radan kalusto luovutettiin Neuvostoliitolle rauhansopimuksen mukaan Suomeen jääneenä saksalaisena omaisuutena. Saksalaisella perusteellisuudella tehdyn miinoituksen takia kiskotuksen purkaminen osoittautui niin hitaaksi, että saataviaan kiirehtineelle Neuvostoliitolle luovutettiin raskaampaa 30 kilon kiskomateriaalia noin 70 kilometrin matkalta sekä suoraan pystymetsästä tätä kiskotusmatkaa varten tehdyt kyllästämättömät ratapölkyt. Kenttäradan 15-kiloiset kiskot jäivät VR:n haltuun, ja ne myytiin suomalaisille teollisuusradoille Juankoskelle ja Riihimäelle. Aivan viimeiset kiskot myytiin liikenteen loputtua Riihimäeltä Konnunsuon vankilan radalle. Kiskotuksen erikoisuus oli kapearaiteisella rautatiellä harvinainen ruuvikiinnitys pölkkyihin.
Jotakin näistä kiskoista on tiettävästi vielä jäljellä: ratojen purkamisen jälkeen parhaista kiskoista tehtiin aitapylväitä teollisuusalueiden aitaamista varten. Purkutyössä mukana olleet paikalliset kuitenkin kätkivät muun muassa raidemateriaalia, mistä vuonna 1948 luettiin käräjillä tuomioita.
Nykytilanne
Kenttäradan linjaus on yhä suurelta osin nähtävissä. Linjaukseen ja räjäytettyyn rautatiesiltaan voi helpoimmin tutustua Sänkikankaan kylän koululta alkaen. Koulurakennus sijaitsee Kuusamosta noin viisi kilometriä Kajaanin suuntaan. Metalliromua ja vankien hautoja on jäljellä siellä täällä ratavarressa muun muassa Suomussalmen alueella Vääkiön ja Leinon läheisyydessä.
Taivalkoski suunnittelee kenttäradasta kertovan museon perustamista. Museon budjetiksi on kaavailtu noin miljoonaa euroa, ja perustaminen on aikataulutettu vuodelle 2011.
Ramsarin sopimuksen A-tyypin vesiperäiset alueet
Ramsarin sopimuksen A-tyypin vesiperäiset alueet ovat Ramsarin sopimuksessa luokiteltuja vesiperäisiä alueita, joihin kuuluu merialueita ja merenlahtia. Tyyppiin kuuluvat pysyvästi matalat merialueet, jotka useissa tapauksissa laskuveden aikaan ovat syvyydeltään matalampia kuin kuusi metriä. Niihin kuuluu merenlahtia ja salmia.
Stodir
Stodir hf., aikaisemmalta nimeltään FL Group hf., sitä ennen Flugleiðir, on islantilainen sijoitusyhtiö.
Historia
Yhtiö perustettiin 20. kesäkuuta 1973 nimellä Flugleiðir islantilaisten lentoyhtiöiden Loftleiðir ja Flugfélag Íslands omistajayhtiöksi. Näistä yhtiöistä muodostettiin sittemmin Icelandair, ja sen emoyhtiöksi perustettiin Icelandair Group, jonka omistajana jatkoi Flugleiðir. Vuonna 2005 Flugleiðir muutettiin sijoitusyhtiöksi ja se sai nimekseen FL Group. Yhtiö alkoi tehdä sijoituksia sekä lentoyhtiöihin että muille aloille.
Vuonna 2005 FL Group hankki tanskalaisen Sterling Airlines -lentoyhtiön ja nosti omistusosuutensa brittiläisessä easyJet-lentoyhtiössä 16,2 prosenttiin. Yhtiö myi omistuksensa kummassakin yhtiössä vuonna 2006. Samana vuonna FL Group luopui omistuksestaan Icelandair Groupissa listaamalla yhtiön Islannin pörssiin. Vuosina 2005–2007 FL Group hankki useassa erässä noin 22,5 prosentin osuuden Finnairin osakekannasta, mutta myi osakkeista puolet joulukuussa 2007 ja loput maaliskuussa 2008.
FL Groupin uudeksi nimeksi tuli Stodir 4. kesäkuuta 2008. Syyskuun lopussa samana vuonna Stodir haki konkurssisuojaa sen jälkeen kun Islannin valtio oli ottanut haltuunsa yhtiön tärkeimmän sijoituskohteen Glitnirin.
Pepe Willberg
Pertti ”Pepe” Willberg (aikaisemmin Toivo Pertti Uolevi Willberg, vuoteen 1955 Kantonen; s. 17. joulukuuta 1946 Turku) on suomalainen laulaja ja säveltäjä. Hän aloitti muusikonuransa 1960-luvun alussa The Islanders -yhtyeen komppikitaristina. Tämän jälkeen hän on toiminut muun muassa Jormas- ja Pepe & Paradise -yhtyeiden solistina. Lisäksi Willberg on ollut mukana Finntastic-, Mestarit- ja Poptenorit-kokoonpanoissa.
Pitkällä urallaan Willberg on esittänyt rockia, poppia, iskelmää ja monia muita tyylilajeja. Hän on laulanut myös hengellistä musiikkia, muun muassa Lasse Mårtensonin levyllä sekä Kun tuulee -albumillaan.
Lapsuus ja nuoruus
Pepe Willberg syntyi 17. joulukuuta 1946 Turussa, josta hänen perheensä muutti Helsinkiin Pepen ollessa 9-vuotias. Helsingissä perhe asui vajaan vuoden Suomenlinnassa, kunnes muutti ostetun asunnon valmistuttua Lauttasaareen.
Willberg sai oman kitaran 13-vuotiaana. Hänen silloisia esikuviaan olivat Elvis Presley, Little Richard sekä ruotsalainen Little Gerhard. Myös The Shadows -yhtyeen rautalankamusiikki teki Willbergiin vaikutuksen.
Ura
Willbergin musiikillinen ura alkoi vuonna 1962 The Islanders -yhtyeen komppikitaristina. Hänen seuraava yhtyeensä oli Jormas, joka teki omia versioitaan monista 1960-luvun kappaleista. Yhtyeen erityisvahvuutena olivat melodiset stemmalaulukappaleet, mutta se esitti myös rankempaa rhythm and bluesia. Vuonna 1966 yhtye levytti käännösballadin ”Saat miehen kyyneliin”, josta tuli suuri hitti, ja lisäksi se teki Willbergistä yhtyeen johtohahmon. Muita kuuluisia Jormas-kappaleita ovat muun muassa ”Rööperiin”, ”Alusta mä kaiken alkaisin” ja ”Taivas vain tietää”, jotka sittemmin on mielletty usein Willbergin soolokappaleiksi. Jormas hajosi kesällä 1968.
Jormasin jälkeen Willberg levytti ensimmäisen soolosinglensä "Se onnistuu" / "Elää". Sooloura kuitenkin päättyi pian, sillä hän liittyi Johnnyn Frankies-yhtyeeseen, joka kuitenkin hajosi nopeasti liian suurien kustannusten vuoksi.
Pepe & Paradise esiintyi paljon Hotelli Hesperian yökerhossa Helsingissä, eikä yhtyeen suosio juurikaan levinnyt pääkaupunkiseudun ulkopuolelle. Vuonna 1975 ilmestyi yhtyeen kolmas albumi Pepe & Paradise 2, jonka kaikki kappaleet kahta lukuun ottamatta ovat Willbergin ja Markku Johanssonin kirjoittamia. Mukana ovat Syksyn sävelessä mukana olleet ”Aamu” ja ”Taivas itkee” sekä Euroviisuihin pyrkineet ”Sinä ja minä” ja ”Ovi elämään”. Albumin ilmestymisen jälkeen yhtye alkoi rakoilla. Pepe & Paradise hajosi vuonna 1975, mutta se teki myöhemmin 1990-luvulla comeback-esiintymisiä.
Pepe & Paradisen jälkeen Willberg levytti soolona. Hänen soolomenestyksiään 1970-luvun lopulla olivat muun muassa ”Hermes”, uusi versio Leif Wagerin ikivihreästä elokuvasävelmästä ”Romanssi”, ”Olet mulle maailmain” ja ”Rasvis mä oon”. 1970-luvun lopulla Willberg liittyi Dannyn ideoimaan Finntastic-kokoonpanoon, jossa heidän lisäkseen lauloivat missit Armi Aavikko ja Seija Paakkola. Pian sen jälkeen Willberg perusti lyhytikäisen Willberg-Seppälä-Bandin yhdessä Jokke Seppälän kanssa.
1980-luvulle tultaessa Willberg siirtyi yhä enemmän taustavaikuttajaksi ja säveltämään lauluja muille. Sanoituksia hänen sävellyksiinsä teki usein hänen vaimonsa Kirsti Willberg. Esimerkiksi Suomen vuoden 1988 Euroviisuedustuskappale, Boulevard-yhtyeen ”Nauravat silmät muistetaan” on heidän yhdessä tekemänsä. Pepe Willbergin omia levyjä ilmestyi tuolloin harvakseltaan.
1980- ja 1990-luvut olivat Willbergin uran hiljaisinta aikaa. Levytyksiä syntyi silloin tällöin, mutta suurempaa menestystä ne eivät saavuttaneet. 1990-luvun puolivälissä muun muassa Back to the sixties -tapahtuman ohessa vanhat yhtyeet Jormas ja Pepe & Paradise herätettiin joissain kokoonpanoissa henkiin, ja siten Willberg pääsi taas esiintymään nostalgiannälkäisille suomalaisille. Vuosikymmenen lopussa Willberg palasi takaisin Suomen eturivin artistien joukkoon, kun hän oli mukana Mestarit-kokoonpanossa, johon kuuluivat hänen lisäkseen Kirka, Hector ja Pave Maijanen. Mestareiden kiertueen loppuunmyydyt konsertit Suomen suurimmissa jäähalleissa ja Helsingin olympiastadionilla rikkoivat yleisöennätyksiä. 2000-luvulla vuorossa oli Poptenorit-kokoonpano yhdessä Fredin ja Petri Laaksosen kanssa. Myöhemmin Willberg kutsui Poptenorit-kiertuetta uransa suurimmaksi flopiksi. 40 konsertin kiertue ei kerännyt yleisöä toivotusti, ja Willbergin mukaan kulujen jälkeen jokaiselle jäi käteen vain tuhat euroa.
Vuonna 2007 Willbergiltä ilmestyivät albumit Kaukaa kaipaan ja Kaksi ihoa, jolla Willberg laulaa Johanna Iivanaisen kanssa Olli Ahvenlahden sävellyksiä Tommy Tabermannin runoihin. thumb|Pepe Willberg heinäkuussa 2011 Heinäkuussa 2011 Willbergille myönnettiin Iskelmä-Finlandia -palkinto. Vuonna 2012 Wilberg osallistui pääsolistina Kun Tuulee: Lauluja Gospel-hengessä -albumille. Levyllä laulajia ovat myös Mirkka Paajanen ja Kaarle Mannila sekä muusikkoina Junnu Aaltonen, Topi Kurki, Anssi Växby ja Joonatan Rautio. Vuonna 2012 julkaistiin myös Georg Lindströmin kirjoittama elämäkerta Kai vielä muistat sen.
Willberg sai ensimmäisen kultalevynsä albumista Pepe & Saimaa vuonna 2014. Lisäksi Willberg palkittiin Vuoden miesartistina vuoden 2015 Emma-gaalassa, ja albumi Pepe & Saimaa palkittiin Vuoden rock -albumina sekä Kriitikoiden valintana.
Keväällä 2017 Willberg kilpaili Tanssii tähtien kanssa -ohjelman kymmenennellä tuotantokaudella. Hän sijoittui kuudenneksi parinaan Jutta Helenius.
Omien laulujensa lisäksi Willberg on säveltänyt myös muille artisteille. Hänen sävellyksiään ovat esimerkiksi Suomen vuoden 1988 euroviisusävelmä ”Nauravat silmät muistetaan”, Paula Koivuniemen ”Hetken maistoin elämää” ja ”Näen huomisen”, Joel Hallikaisen ”Hyvästi voi sanoa vain kerran” ja Mika Pohjosen ”Iltatuuli”. Willberg on toiminut myös useiden artistien taustalaulajana.
Yksityiselämä
Willberg varttui äitinsä ja sukulaistensa kanssa. Hän on tavannut biologisen isänsä vain yhden kerran. Willbergin äiti tapasi merikapteeni Henrik Willbergin, joka adoptoi Pepen 9-vuotiaana ja hän sai adoptioisänsä sukunimen.
Willbergin ensimmäinen puoliso oli vuodesta 1966 Leena Willberg, jonka kanssa hänellä on vuonna 1966 syntynyt tytär. Vuonna 2022 ilmestyneen, Willbergin elämää käsittelevän kirjan mukaan hänellä on vuonna 1974 avioliiton ulkopuolella syntynyt Marco-niminen poika, jota Willberg ei ole kuitenkaan juridisesti tunnustanut. Willberg sai vuonna 1979 poikalapsen D-tuotannon silloisen sihteerin Leila Salmelaisen kanssa. Tämän lapsen Willberg tunnusti ja maksoi hänestä elatusmaksua, mutta ei koskaan asunut yhdessä lapsen tai lapsen äidin kanssa. Willbergin toinen vaimo oli Kirsti Willberg, jonka kanssa hän oli naimisissa vuosina 1983–2001. Liitosta syntyi kolme lasta, kaksi poikaa ja yksi tyttö. Willberg tapasi kolmannen vaimonsa Pauliina Visurin vuonna 2000 ja he avioituivat vuonna 2005. Visuri on myös Willbergin manageri.
Operaatio jalokivimeri
Operaatio jalokivimeri on Kaija Koon viides albumi, joka ilmestyi vuonna 1998.
Ripsusisiliskot
Ripsusisiliskot eli hapsuvarvasliskot (Acanthodactylus) ovat liskojen suku, johon kuuluu yli kolmekymmentä lajia. Joitakin pidetään lemmikkeinä. Kolme lajia on äärimmäisen uhanalaisia: Acanthodactylus beershebensis, Acanthodactylus mechriguensis ja Acanthodactylus spinicauda.
Claudine Meffometou
pienoiskuva|Claudine Meffometou Claudine Falonne Meffometou Tcheno (s. 1. heinäkuuta 1990) on kamerunilainen jalkapalloilija. Hän on pelipaikaltaan puolustaja. Hän on pelannut Kamerunin naisten maajoukkueessa vuosien 2015 ja 2019 MM-kilpailuissa sekä vuoden 2012 kesäolympialaisissa.
Ripsusisiliskot
Ulkonäkö ja koko
Ripsusisiliskot kasvavat keskimäärin 15–20 senttimetriä pitkiksi hännän kanssa. Niiden varpaissa on hapsottavia suomuja, joista suku on saanut nimensä.
Claudine Meffometou
Meffometou on pelannut seuratasolla Serbiassa ja Venäjällä ja edustaa nykyisin ranskalaisseura Fleury 91:tä, johon hän siirtyi vuonna 2019 Guingampista.
Ripsusisiliskot
Alkuperä
Ripsusisiliskot ovat kotoisin Etelä-Afrikasta ja Aasiasta.
Ravinto
Ripsusisiliskot ovat hyönteissyöjiä ja syövät esim. perhosia, toukkia, matoja, kärpäsiä ja hämähäkkejä ym.
Alfred Gough
pienoiskuva|Alfred Gough (vas.) yhdessä Miles Millarin kanssa vuonna 2019. Alfred Fabian Gough III (s. 22. elokuuta 1967 Leonardtown, Maryland) on yhdysvaltalainen tuottaja ja elokuvakäsikirjoittaja. Hänet tunnetaan parhaiten televisiosarjasta Smallville, jonka hän loi yhdessä Miles Millarin kanssa. Muita Goughin ja Millarin yhteistyönä syntyneitä sarjoja ovat Aquaman, Charlien enkelit, Into the Badlands ja The Shannara Chronicles.
Gough syntyi Marylandissa ja kävi koulua muun muassa St. Mary’s Ryken High Schoolissa, josta hän valmistui vuonna 1985. Myöhemmin Gough valmistui The Catholic University of Americasta vuonna 1989. Televisiotuotantoa hän opiskeli USC School of Cinematic Artsissa.
Gough hän on käsikirjoittanut elokuvia, kuten Made Men, Shanghai Noon, Shanghai Knights, Spider-Man 2 – Hämähäkkimies 2 ja Riemukupla: Tankki täynnä. Gough toimi myös vuosina 1998–2000 Martial Law -televisiosarjan tuottajana ja käsikirjoittajana. Sen jälkeen hän siirtyi Smallvillen pariin, jonka esittäminen alkoi vuonna 2001 ja päättyi vuonna 2011.
Saviniemi (Hamina)
Saviniemi on noin puoli kilometriä Haminan keskustasta sijaitseva kaupunginosa, joka sijaitsee pääosin meren rannalla. Saviniemessä sijaitsevat vesitornit ja terveyskeskus. Alueella sijaitsee rivi-, pari- ja omakotitaloja. Saviniemestä löytyy leikkikenttä, nurmikenttä ja uimapaikka. Saviniemi on Haminan toiseksi suurin kaupunginosa heti Tallinmäen jälkeen. Saviniemessä on myös oma asukasyhdistys, joka ajaa asukkaiden asioita, pitää siivoustalkoita, järjestää Saviniemi-päivän, jäsenretkiä ynnä muita tapahtumia kuten juhannuskokon.
60.57694°N, 27.17889°W
Waasa Red Ducks
Waasa Red Ducks on vaasalainen jääkiekkoseura, joka pelaa kaudella 2014-2015 Suomen kolmanneksi korkeimmalla sarjatasolla Suomi-sarjassa. Joukkue pelaa kotiottelunsa Vaasa Arenalla. Tunnuslauseena toimii: "Rakkaudesta jääkiekkoon".
Historia
Waasa Red Ducks perustettiin keväällä 2009, kun mustasaarelaisen KoMu HT:n toimintaa haluttiin ammattimaistaa. Samalla uusi seura yhtiöitettiin osakeyhtiöksi ja kotipaikaksi tuli Vaasa. Red Ducks jatkoi KoMu HT:n sarjapaikalla Suomi-sarjassa.
Vuonna 2010 Red Ducks perusti Team -joukkueen. Teamin kotipaikaksi tuli Mustasaari. Team nousi ensimmäisen kauden 2010-2011 aikana III-divisioonasta II-divisionaan. Kauden 2012-2013 päätteeksi Team tippui takaisin III-divisioonaan. Edustus jatkaa Suomi-sarjassa.
Kotihalli
Vaasa Arenassa on kilpahallin lisäksi myös kaksi harjoitusjäätä, joiden koot ovat 27 m x 57 m. Ne ovat valmistuneet vuonna 1999. Nykyään hallissa on 1 971 istumapaikkaa ja 2 377 seisomapaikkaa. Loput sata paikkaa ovat aitioissa, joita on yhteensä kahdeksan. Hallista käytetään myös nimityksiä Vaasan ja Kuparisaaren jäähalli.
Lehtokurpat
Lehtokurpat (Scolopax) on kurppien heimoon kuuluva lintusuku. Lehtokurppien sukuun kuuluu sekä BirdLife Suomen että ITIS:n mukaan kahdeksan lajia.
Jussi Saukkonen
Jussi Jaakko Saukkonen (vuoteen 1948 Johan Jaakoppi, 17. helmikuuta 1905 Oulu – 6. huhtikuuta 1986 Helsinki) oli suomalainen poliitikko. Hän toimi Kansallisen Kokoomuksen puheenjohtajana kymmenen vuoden ajan vuosina 1955–1965 ja opetusministerinä Virolaisen hallituksessa 1964–1966. Hän oli eduskunnan toisena varapuhemiehenä 1962–1964. Hänet valittiin vuonna 1965 kokoomuksen kaikkien aikojen ensimmäiseksi kunniapuheenjohtajaksi.
Saukkonen opiskeli Helsingin yliopistossa Pohjoismaiden historiaa ja suomen kieltä. Opiskeluaikanaan hän kuului Akateemiseen Karjala-Seuraan, jonka yleissihteerinä hän toimi 1930–1931. Saukkonen valmistui filosofian kandidaatiksi vuonna 1930 ja maisteriksi vuonna 1933. Valmistuttuaan hän toimi Karkkilan yhteiskoulun suomen kielen ja historian lehtorina sekä rehtorina vuosina 1931–1944. Saukkonen oli myös Karkkilan työväenopiston johtaja vuosina 1931–1942.
Benjamin Whitrow
Benjamin ”Ben” Whitrow (17. helmikuuta 1937 Oxford, Englanti – 28. syyskuuta 2017 ) oli brittiläinen näyttelijä.
Whitrow näytteli säännöllisesti Royal Shakespeare Company -teatteriseurueessa. Hän esiintyi myös monissa Shakespearen näytelmistä tehdyissä televisioversioissa. Hän esiintyi äänellään animaatioissa, kuten Kananlennon Fowlerina ja Muzzy in Gondoland -opetusanimaation Normanina.
Indianapolis 500 1960
Indianapolis 500 1960 oli Formula 1 -sarjan osakilpailu, joka ajettiin 30. toukokuuta 1960 Indianapolis Motor Speedway -radalla. Kilpailun voitti Jim Rathmann. Vuoden 1960 kilpailu oli viimeinen Indy 500-kilpailu, joka laskettiin mukaan F1-sarjan tuloksiin.
Rathmann ja Rodger Ward kävivät keskenään koko kilpailun ajan tiivistä kaksintaistelua voitosta, kunnes Wardin rengas kului pahasti muutamaa kierrosta ennen maalia.
Uskonto Belgiassa
Belgian perustuslaki tunnustaa uskonnonvapauden. 50 % asukkaista kuuluu katoliseen kirkkoon, 5 % on muslimeja, 2,5 % protestanttisia kristittyjä, 0,4 % juutalaisia ja 0,3 % buddhalaisia. Uskontokuntiin kuulumattomia on 41 %, joista 9 % on ateisteja. Roomalaiskatolisuus oli Belgian ainoa sallittu uskonto vuoteen 1781, jolloin Joosef II antoi määräyksen uskonnonvapaudesta. Vuoden 2010 eurobarometrin mukaan belgialaisista 37 % uskoo Jumalan olemassaoloon, 31 % uskoo jonkinlaiseen henkeen tai elämänvoimaan ja 27 % ei usko mihinkään jumalaan tai henkeen.
Työväenpuolue (Alankomaat)
Työväenpuolue (, lyh. PvdA) on hollantilainen keskusta-vasemmistolainen puolue ja maan johtava sosiaalidemokraattinen puolue.
Historia
Työväenpuolue perustettiin vuonna 1946, kun sotaa edeltänyt Sosiaalidemokraattinen työväenpuolue, vasemmistoliberaali Vapaa demokraattinen liitto (, VDB) ja protestanttinen vasemmistolainen Kristillisdemokraattinen unioni yhdistyivät.
Työväenpuolue on historiallisesti ollut heikompi muihin sosiaalidemokraattisiin puolueisiin verrattuna, sillä työväenluokan äänet jakautuivat Alankomaissa protestanttiseen ja katolilaiseen osaan. Työväenpuolueesta ei näin syntynyt koko maan yhdistävää työväenluokan puoluetta, vaan enemmänkin maallistuneen työväenluokan puolue. Tästä huolimatta se oli Alankomaiden ainoa puolue, joka pystyi haastamaan maan uskonnollisia puolueita, kun työväenpuolueen William Drees toimi maan pääministerinä 1948–1958 ja Joop den Uyl vuosina 1973–1977.
Buggles
Buggles oli vuonna 1977 perustettu uuden aallon popyhtye, jonka muodostivat Trevor Horn (s. 1949, basso, kitara, perkussio ja laulu), Geoff Downes (s. 1952, perkussio ja koskettimet) ja Bruce Woolley (ei ollut varsinainen jäsen, mutta kuului yhtyeen taustaryhmään).